תפארת הארץ
מַהוּ הָאָדָם אִם לֹא שָׁרָשָׁיו ; הַנְּטוּעִים בְּעִמְקֵי נִשְׁמָתוֹ ; הַזְּרוּעִים בְּאַדְמַת חַיָּיו ; וּפֵרוֹתָיו תִּפְאֶרֶת מַעֲשָׂיו ; מַהִי הַשִּׁירָה אִם לֹא הָאַהֲבָה ; הַנְּטוּעָה בְּמַעֲמַקֵּי הַמִּלִּים ; הַזְּרוּעוֹת בְּאַדְמַת הַחַיִּים ; וּפֵרוֹתֶיהָ תִּפְאֶרֶת הַיְּצִירָה ; מַהוּ הָעֵץ אִם לֹא הָאֲדָמָה ; הַנְּטוּעָה בְּשָׁרְשֵׁי שְׁנוֹתָיו ; הַזְּרוּעוֹת בְּשִׁירַת הַבְּרִיאָה ; וּפֵרוֹתָיו תִּפְאֶרֶת הָאָרֶץ; 